text: Har du KOL? Se symptomerne her
  19 september 2016 kl. 14.16
  Omkring halvdelen af danskere med KOL ved ikke, at de går rundt med den uhelbredelige sygdom. Se her, om du har symptomerne.
  I Danmark er KOL den tredje største dødsårsag. En af årsagerne er ifølge Lungeforeningen at næsten halvdelen af danskere med sygdommen ikke er klar over at de har den. Samtidig er Danmark det EU-land hvor forholdsvis flest dør af KOL. Derfor vil Lungeforeningen nu sætte fokus på KOL og gøre danskerne opmærksomme på symptomerne.
  Omkring 320.000 danskere har i øjeblikket KOL. Lungesygdommen betyder at luftvejene forsnævret og lungevævet bliver nedbrugt, som sygdommen forværres.
  De mest hyppige symptomer er:
  Tør eller slimet hoste
  Pibende eller hvæsende vejrtrækning
  Åndenød, når man går op ad trapper eller løber.
  Oplever man symptomerne i over to måneder skal man opsøge sin læge.
  Ifølge Lungeforeningen skal man være særligt opmærksom på symptomerne, hvis man ryger, tidligere har røget eller arbejdet i et erhverv med meget støv, damp eller røg.
  
  